Naga City- Nanggagalaiti sa dagit an sarong ama makalihis maaraman kaining nilugusan an saiyang 14-anyos na aki sa Candelaria, Quezon.
Sigon sa report kan Quezon Police Provincial Office, hali sa sarong inuman an biktima sa harung kan saiyang mga barkada.
Mag-uumagahon na kan maisipan kan magbararkada na magluwas ngani magbakal nin makakakan alagad huli sa burat na an biktima kaya binayaan na ninda ini sa harung.
Kan makaluwas suboot an mga ini, naagihan ninda an grupo kan mga kalalakihan na nag-iinuman man.
Huli sa mga kabisto an ninda an mga yaon duman, itinugon kan saro sa mga kabarkada kan biktima an saindang amiga na bantayan ini huli na kayang maglakaw sa sobrang kaburatan mantang an mga amigo man kan suspek inibahan an mga babaye kaya nabayaan an biktima asin an suspek sa harung.
Kan magbalik an magbabarkada, mayo sa pinagwalatan ninda an biktima asin an suspek kaya pinunan na ninda ining hanapon.
Nahiling kan mga ini sa harung kan suspek na padagos na nag-iinum kaiba an naghihibi na biktima.
Sinaysay kaini na nilugusan siya kan suspek na tulos man na naglukso sa bintana asin marikas na nagdulag.
Sa ngunyan, padagos paman na pighahanap kan mga otoridad an suspek ngani ngani masangatan nin kaso.
tgl_Latn ceb_Latn war_Latn war_Latn war_Latn war_Latn war_Latn tgl_Latn war_Latn